**ამბროლაურის მუნიციპალიტეტის მეორე მოწვევის საკრებულოს**

**ორმოცდამეთვრამეტე რიგგარეშე სხდომის**

**ო ქ მ ი №02**

*ქ. ამბროლაური, ბრატისლავა რაჭის ქ. N11 24 იანვარი 2024 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს ორმოცდამეთვრამეტე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-51 მუხლის პირველი პუნქტის, ა) ქვეპუნქტის შესაბამისად. ასევე ამბროლაურის მუნიციპალიტეტის მერის ზვიად მხეიძის 2024 წლის 18 იანვრის N76-762401861 და 22 იანვრის N76-762402262 (რეგისტრაციის თარიღი 18.01.2024წ. ნომერი N12-77240183-77, 22.01.2024წ. ნომერი N12-77240224-77) წერილის საფუძველზე, ამბროლაურის მუნიციპალიტეტის მეორე მოწვევის საკრებულოს თავმჯდომარის, ასლან საგანელიძის მიერ გამოცემული 2024 წლის 22 იანვრის N:ბ77-77240222 ბრძანების საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 25 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბ ჩიტალაძე, სოსო ჭელიძე, ლევან ქვათაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟან დარახველიძე, მაკა გოცირიძე, ხათუნა ბეშიძე. სხდომას აგრეთვე ესწრებოდა ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის საბიუჯეტო განყოფილების უფროსი ნათია კობახიძე და საბიუჯეტო განყოფილების სპეციალისტი ირაკლი კობახიძე და გაზეთის ,,ამბროლაურის მოამბე“ რედაქტორი დალი დარახველიძე.

ამბროლაურის მუნიციპალიტეტის მეორე მოწვევის საკრებულოს სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა საკრებულოს წევრებს, აღნიშნა განსხვავებულ გარემოში გვიწევს მუშაობა. საგანგებო სიტუაციების მიმართულებით ტრენინგების და საველე წვრთვნების მიმდინარეობის გამო, ღონისძიება საინტერესო და მნიშვნელოვანია სტიქიური მიმართულებით. ეს ღონისძიება ემსახურება იმას, რომ ყველა მუნიციპალიტეტში იყოს შტაბები. ღონისძიებაში მონაწილეობდნენ სხვადასხვა სამსახურის წარმომადგენელები, მათ შორის თვითმმართველობის წარმომადგენლები, ოთხივე მუნიციპალიტეტის. ისაუბრა ღონისძიების ორგანიზატორებზე.

ასლან საგანელიძემ დაადასტურა კვორუმის არსებობა, მადლობა გადაუხადა საკრებულოს წევრებს მობრძანებისთვის საკრებულოს დასამტკიცებლად წარუდგინა ბიუროს მიერ შემუშავებული

დ ღ ი ს წ ე ს რ ი გ ი

1. ამბროლაურის მუნიციპალიტეტის 2024 წლის ბიუჯეტის დამტკიცების შესახებ ამბროლაურის მუნიციპალიტეტის საკრებულოს 2023 წლის 19 დეკემბრის N 38 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის - საფინანსო სამსახურის ხელმძღვანელი*

კენჭის ყრის შედეგად მომხრე:25; წინააღმდეგი: არცერთი; დამტკიცდა დღის წესრიგი.

ასლან საგანელიძემ აღნიშნა, რომ საკითხი გასული წლის ნაშთიდან მიმდინარე საჭიროების დასაფინანსებლად არის მომზადებული და წარმოდგენილი მერიის შესაბამის სამსახურის, საფინანსო სამსახურის მიერ. საკითხი განხილული იყო ბიუროს და საკრებულოს რიგგარეშე საფინანსო-საბიუჯეტო კომისიის სხდომაზე და დღეს საკითხს, საკრებულოს სხდომაზე, წარმოადგენს საფინანსო სამსახურის საბიუჯეტო განყოფილების ხელმძღვანელი ნათია კობახიძე

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - საფინანსო სამსახურის საბიუჯეტო განყოფილების ხელმძღვანელის ნათია კობახიძის მოხსენება ამბროლაურის მუნიციპალიტეტის 2024 წლის ბიუჯეტის დამტკიცების შესახებ ამბროლაურის მუნიციპალიტეტის საკრებულოს 2023 წლის 19 დეკემბრის N 38 დადგენილებაში ცვლილების შეტანის თაობაზე

*პროექტი თან ერთვის*

ნათია კობახიძემ აღნიშნა, რომ 2024 წლის ბიუჯეტის პირველი ცვლილებაა წარმოდგენილი, რომლის საფუძველია მთავრობის მიერ გამოყოფილი თანხების ასახვა, კონკრეტულად რა თანხები აისახა და რომელ პროექტებზე წარუდგინა საკრებულოს. საბოლოოდ კი ბიუჯეტის ხარჯვითი ნაწილი გაიზარდა 9502 528 ლარით, აქედან 1623 806 ლარი მობილიზებულია ადგილობრივი ბიუჯეტის გასული წლის ნაშთიდან. წარმოდგენილი პროექტი გავლენას ახდენს ბიუჯეტის შემოსავლების ნაწილზე და შემოსავალი გაიზარდა 7878722 ლარით.

სოსო ჭელიძემ დასვა შეკითხვა რა ტიპის ტრაქტირის შეძენა იგეგმება და არის თუ არა ახალი? საქართველოშია?

ზვიად მხეიძემ განმარტა, რომ ტრაქტორი არის ნიუ ჰოლანდი, არის მეორადი კარგ მდგომარეობაში, ამ თანხით მხოლოდ ამის შეძენაა შესაძლებელი, არის საქართველოში, კერძოდ ხაშურში, ფასი მისაღებია.

სოსო ჭელიძემ დასვა შეკითხვა ბარაკონის მიმდებარედ მდინარე რიონზე საფეხმავლო რომელი ხიდია? არ იქნება მარტივი ამ ხიდის მშენებლობა, საჭიროებს სხვადასხვა ნებართვებს. ხიდით დაკავშირება რასთან ხდება? რა არის მოპირდაპირე მხარეს?

ზვიად მხეიძემ განმარტა, რომ არ იქნება მარტივი, გაგზავნილია შეთანხმებები, ხიდი დაუკავშირდება წმინდა გიორგის სალოცავს, ყველა პროცედურის გავლა იქნება საჭირო.

სოსო ჭელიძემ დასვა შეკითხვა, ყველასთვის მნიშვნელოვანია, მათ შორის ფრაქციისთვისაც, საინტერესო და კარგია კინო-თეატრის შენობის გამოსყიდვა, მაგრამ წინასწარ თუ არის შემუშავებული რა ფუნქციით დაიტვირთება, იდეა იქნება რა თქმა უნდა, მაგრამ როგორია?

ზვიად მხეიძემ აღნიშნა, რომ მონახაზია არის, თუმცა შესათანხმებელია, ნაწილს შეუნარჩუნდება ფუნქცია, როგორც კინოს, რადგან ახალგაზრდული სივრცე არ არის, სურვილია ახალგაზრდული სივრცე მოეწყოს, მონახაზი ესეთია, კონკრეტულად კი დაიგეგმება შეჯერებულად.

ასლან საგანელიძემ აღნიშნა, რომ მოეწყობა საბავშვო სივრცეც, საბავშვო სპექტაკლებისთვის.

მაკა გოცირიძემ დასვა შეკითხვა რა კინო შემოვა ,,კავიე“ თუ სხვა?

ასლან საგანელიძემ აღნიშნა, რომ კინოს ფუნქციის საკითხი სამსჯელოა, კომპეტენცია ჩვენი ნაკლებია და უნდა მოხდეს შეჯერება.

ზვიად მხეიძემ განმარტა, უნდა მოხდეს პროექტის მომზადება, ჯერ შენობის რეაბილიტაცია მოეწყოს, მოსაფიქრებელია, ყოველდღიური კინოს ჩვენებები არ მოეწყობა, სეზონურად შეიძლება ჩატარდეს, რადგან კინოს შენობა, იყო რაღაც წილად ეს ფუნქციას უნდა შეუნარჩუნდეს, სადაც შესაძლებელი იქნება გარკვეული ჩვენებები დიდ ეკრანზე, სპორტული მიმართულებით თუ სხვა.

ასლან საგანელიძემ აღნიშნა, რომ პირველ რიგში უნდა მოხდეს აპარატურის შეძენა.

სოსო ჭელიძემ აღნიშნა, რომ სასურველია მოეწყოს კიდევ საგამოფენო სივრცე, რაც ჩვენთან არ არის.

ასლან საგანელიძემ, ზვიად მხეიძემ აღნიშნეს, უნდა შევჯერდეთ შემუშავდეს კონცეფცია, ფუნქცია რომ არ მივანიჭოთ არტ შეიძლება.

ელევნორა ბედენაშვილმა აღნიშნა, მნიშვნელოვანი და მთავარია შენობა დავიბრუნეთ, ეს ძალიან კარგი საქმე გაკეთდა, სხვა კი შემდგომი ეტაპებია და მოგვარდება.

ზაალ მეტრეველმა აღნიშნა, რომ რაღაც ფუნქცია მიენიჭება, შესაძლებელია იჯარით განიკარგოს ნაწილი შენობისა, კაფეს მოსაწყობად.

მაკა გოცირიძემ აღნიშნა, რომ შესაძლებელია ლიტერატურული კაფეც მოეწყოს.

სოსო ჭელიძემ დასვა შეკითხვა შენობის ღირებულება ექსპერტიზის დასკვნითაა განსაზღვრული?

ზვიად მხეიძემ განმარტა სამხარაულის დასკვნით არის შეფასებული ქონება, მუნიციპალიტეტი დასკვნის გარეშე არ იძენს ქონებას.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის 2024 წლის ბიუჯეტის დამტკიცების შესახებ ამბროლაურის მუნიციპალიტეტის საკრებულოს 2023 წლის 19 დეკემბრის N 38 დადგენილებაში ცვლილების შეტანის თაობაზე დადგენილების მიღების საკითხს

კენჭის ყრის შედეგად მომხრე:25; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის 2024 წლის ბიუჯეტის დამტკიცების შესახებ ამბროლაურის მუნიციპალიტეტის საკრებულოს 2023 წლის 19 დეკემბრის N 38 დადგენილებაში ცვლილების შეტანის თაობაზე დადგენილება მიღებულ იქნეს.

სხდომის ოქმს სხდომის [აუდიო ჩან აწერი CD დისკზე](Record-24.01.2024_11.06.34-27.wav) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე